### Beslutning

Fremsendes til Teknisk Udvalg til behandling i henhold til beslutning i byrådets møde den 10. november 2021.

Endelig vedtagelse af forslag til Lokalplan nr. 1142, Nye værkstedsfaciliteter for DSB ved [adresse] i [adresse] i Årslev, og Tillæg nr. 88 til Kommuneplan 2017.

### Resumé

Lokalplanområdet på ca. 29,3 ha er hovedsageligt offentlig ejet og ligger henholdsvis i byzone og landzone som et ubebygget areal syd for jernbanen og øst for [adresse] i det eksisterende erhvervsområde i [adresse] i Årslev.

[adresse] Kommune har igangsat planlægningen til nye værkstedsfaciliteter efter salg af arealerne til DSB.

Med vedtagelse af lokalplanen muliggøres etablering af bygninger og anlæg til et nyt værksted for el-tog med tilhørende sporarealer, hvor disponeringen af området og bygningers udformning er indpasset i landskabet.

Lokalplanforslaget er ikke i overensstemmelse med kommuneplanen, der udlægger arealet til erhvervsområde med en reservation til en kombi-terminal. Reservationen er ikke udnyttet, og udviklingen i godstransporten har medført, at reservationen ikke længere er relevant.

Lokalplanforslaget ledsages af Tillæg nr. 88 til Kommuneplan 2017, der fastholder området til erhvervsformål, muliggør en anvendelse til togværksteder med tilknyttede funktioner og en maksimal bygningshøjde på 13 meter samt præciserer, at reservation for transportterminal ophæves.

Forslag til lokalplan og kommuneplantillæg var sendt offentlig høring fra den 1. juni til den 11. august 2021. Der indkom i alt 6 høringssvar, der primært handlede om trafik- og støjforhold.

### Indstilling

Det indstilles:

At 1) forslag til lokalplan nr. 1142 vedtages endeligt (med de ændringer, der fremgår af indstillingens afsnit 5.4 og bilag 6),

At 2) forslag til Tillæg nr. 88 til Kommuneplan 2017 vedtages endeligt (med de ændringer, der fremgår af indstillingens afsnit 5.4 og bilag 6),

At 3) bemærkninger fra den offentlige høring besvares som det det fremgår af indstillingens afsnit 5.3 og bilag 4.

At 4) forslag til sammenfattende redegørelse om miljøvurdering af lokalplan nr. 1142 med Tillæg nr. 88 til Kommuneplan 2017, vedtages og indgår som en del af lokalplanens og kommuneplantillæggets redegørelse. Den sammenfattende redegørelse fremgår af bilag 5.

### Sagens forløb

20-10-2021 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 27. september 2021.

Justina Jessen var forhindret i at deltage i sagens behandling.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.